ai4bharat/Pralekha huggingface dataset:
സാമൂഹ്യനീതി, ശാക്തീകരണ മന്ത്രാലയം
ഇന്ത്യന് സൈന് ലാംഗേജ് ഡിക്ഷനറിയുടെ രണ്ടാം പതിപ്പ് പുറത്തിറക്കി
കേന്ദ്ര സാമൂഹ്യനീതി ശാക്തീകരണ മന്ത്രാലയത്തിന്റെ ഭിന്നശേഷി ശാക്തീകരണ വകുപ്പിന് കീഴിലുള്ളഇന്ത്യന് സൈന് ലാംഗ്വേജ് റിസര്ച്ച് സെന്റര് രൂപം നല്കിയഇന്ത്യന് സൈന് ലാംഗ്വേജ് ഡിക്ഷനറി യുടെ രണ്ടാം പതിപ്പ്കേന്ദ്ര സാമൂഹ്യനീതി ശാക്തീകരണ മന്ത്രി ശ്രീ. തവാര്ച്ചന്ദ് ഗെഹ്ലോട്ട് ന്യൂഡല്ഹിയില് പുറത്തിറക്കി. അക്കാദമിക്, നിയമം, മെഡിക്കല്, സാങ്കേതികം എന്നീ മേഖലകള്ക്ക് പുറമെ ദൈനംദിന പ്രയോഗത്തിനുള്ള വാക്കുകളടക്കം6000 വാക്കുകളാണ് ഇതില് ഉള്പ്പെടുത്തിയിട്ടുള്ളത്. കഴിഞ്ഞ വര്ഷം മാര്ച്ചില് പുറത്തിറക്കിയ ഒന്നാം ലക്കത്തില് 3000 വാക്കുകളാണ് ഉണ്ടായിരുന്നത്.
ഐഎസ്എല് ഡിക്ഷനറി ഐഎസ്എല്ആര്ടിസിയുടെ യുട്യൂബ് ചാനലിലും ലഭ്യമാണ്. ഏകദേശം 1000 വീഡിയോകള് അപ് ലോഡ് ചെയ്തുകഴിഞ്ഞു. ശേഷിച്ചവയുടെ അപ്ലോഡിംഗ് നടന്നുകൊണ്ടിരിക്കുന്നു. ഈ വീഡിയോകള് https://www.youtube.com/playlist?list=PLFjydPMg4Dapq9vcdmGyHs8uJhiqMgUrX.എന്ന ലിങ്കില് ലഭ്യമാണ്.
രാജ്യത്ത് കേള്വിശേഷി ഇല്ലാത്തവര്ക്ക് ഉപകാരപ്രദമാകുംവിധം ഡിക്ഷനറി ഇറക്കാനുള്ള ഐഎസ്എല്ആര്ടിസിയുടെ പരിശ്രമത്തെ കേന്ദ്രമന്ത്രി ശ്രീ. താവര്ചന്ദ് ഗെഹ്ലോട്ട് ശ്ലാഘിച്ചു. ഐഎസ്എല് അധ്യാപകര്, ഐഎസ്എല് പഠിതാക്കള്, കേള്വിശേഷി ഇല്ലാത്തവരുടെ അധ്യാപകര്, ദ്വിഭാഷികള്, കേള്വി ശക്തിയില്ലാത്ത കുട്ടികളുടെ രക്ഷിതാക്കള്, ഗവേഷകര് എന്നിവര്ക്കെല്ലാം ഈ ഡിക്ഷനറി ഉപകരിക്കുമെന്നും അദ്ദേഹം പറഞ്ഞു.
2011ലെ സെന്സസ് പ്രകാരം 50.71 ലക്ഷം പേരാണ് കേള്വി ശേഷിഇല്ലാത്തവരായി രാജ്യത്തുള്ളത്. ഇവരിലധികം പേരും ആശയവിനിമയത്തിന് ഇന്ത്യന് സൈന് ലാംഗേജാണ് ഉപയോഗിക്കുന്നത്. കേള്വി ശേഷിയില്ലാത്ത വ്യക്തികള്ക്ക് മികച്ച വിദ്യാഭ്യാസം ഉറപ്പുവരുത്താനും, തൊഴിലവസരങ്ങള് ലഭ്യമാക്കാനും ഇന്ത്യന് സൈന് ലാംഗേജ് വ്യാപിപ്പിക്കാനും ഈ ഡിക്ഷനറി ലക്ഷ്യമിടുന്നു.
(NB: ചിത്രം ഒപ്പം
GK MRD- 146
പ്രധാനമന്ത്രിയുടെ ഓഫീസ്
പ്രധാനമന്ത്രി സിക്കിം മുഖ്യമന്ത്രിയുമായി സംസാരിച്ചു
സിക്കിമിന്റെ ചില ഭാഗങ്ങളില് ഉണ്ടായ നിര്ഭാഗ്യകരമായ പ്രകൃതി ദുരന്തത്തിന്റെ പശ്ചാത്തലത്തില് സ്ഥിതിഗതികള് വിലയിരുത്തി
പ്രധാനമന്ത്രി ശ്രീ നരേന്ദ്ര മോദി സിക്കിം മുഖ്യമന്ത്രി ശ്രീ പ്രേം സിംഗ് തമാംഗുമായി സംസാരിക്കുകയും സിക്കിമിന്റെ ചില ഭാഗങ്ങളില് ഉണ്ടായ നിര്ഭാഗ്യകരമായ പ്രകൃതി ദുരന്തത്തിന്റെ പശ്ചാത്തലത്തില് സ്ഥിതിഗതികള് വിലയിരുത്തുകയും ചെയ്തു. ഈ സാഹചര്യത്തില് സാദ്ധ്യമായ എല്ലാ പിന്തുണയും അദ്ദേഹം ഉറപ്പുനല്കിയിട്ടുമുണ്ട്.
ദുരിതബാധിതരായ എല്ലാവരുടെയും സുരക്ഷയ്ക്കും ക്ഷേമത്തിനും വേണ്ടി ശ്രീ മോദി പ്രാര്ത്ഥിക്കുകയും ചെയ്തു.
''സിക്കിം മുഖ്യമന്ത്രി ശ്രീ പ്രേം സിംഗ് തമാങ്ങുമായി സംസാരിക്കുകയും സംസ്ഥാനത്തിന്റെ ചില ഭാഗങ്ങളില് നിര്ഭാഗ്യകരമായ പ്രകൃതി ദുരന്തത്തിന്റെ പശ്ചാത്തലത്തില് സ്ഥിതിഗതികള് വിലയിരുത്തുകയും ചെയ്തു. വെല്ലുവിളി നേരിടാന് സാദ്ധ്യമായ എല്ലാ പിന്തുണയും ഉറപ്പുനല്കി. ദുരിതബാധിതരായ എല്ലാവരുടെയും സുരക്ഷയ്ക്കും ക്ഷേമത്തിനും വേണ്ടി ഞാന് പ്രാര്ത്ഥിക്കുന്നു'' പ്രധാനമന്ത്രി എക്സില് പോസ്റ്റ് ചെയ്തു;.
NS
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19 പുതിയ വിവരങ്ങൾ
കഴിഞ്ഞ 24 മണിക്കൂറിൽ 73.8 ലക്ഷത്തിലധികം ഡോസുകൾ വിതരണംചെയ്തു
ദേശവ്യാപക പ്രതിരോധ കുത്തിവെപ്പ് യജ്ഞത്തിന്റെ ഭാഗമായി ആകെ 63. 09 കോടി വാക്സിൻ ഡോസുകൾ നൽകി.
കഴിഞ്ഞ 24 മണിക്കൂറിൽ 45,083പുതിയ കേസുകൾ റിപ്പോർട്ട് ചെയ്തു.
ആകെ രോഗികളുടെ 1.13 ശതമാനം പേർ ചികിത്സയിൽ
രാജ്യത്ത് നിലവിൽ 3,68, 558 പേർ ചികിത്സയിൽ
രോഗമുക്തി നിരക്ക് നിലവിൽ 97.5 3%
കഴിഞ്ഞ 24 മണിക്കൂറിൽ 35,840 പേർ രോഗ മുക്തരായതോടെ ആകെ രോഗമുക്തരുടെ എണ്ണം 3,18,88,642 ആയി.
പ്രതിവാര രോഗ സ്ഥിരീകരണ നിരക്ക് 2.28%. കഴിഞ്ഞ 65 ദിവസമായി ഇത് മൂന്ന് ശതമാനത്തിൽ താഴെയാണ്.
പ്രതിദിനരോഗ സ്ഥിരീകരണ നിരക്ക് 2.57%. ഇത് കഴിഞ്ഞ 34 ദിവസമായി മൂന്ന് ശതമാനത്തിൽ താഴെ.
ഇതുവരെ 51.86 കോടി പരിശോധനകൾ നടത്തി
(
പ്രധാനമന്ത്രിയുടെ ഓഫീസ്
രാജസ്ഥാനിലെ ഭരത്പൂരിൽ വാഹനാപകടത്തെത്തുടർന്നുണ്ടായ ജീവഹാനിയിൽ പ്രധാനമന്ത്രി അനുശോചിച്ചു
പി എം എൻ ആർ എഫിൽ നിന്ന് ധനസഹായം പ്രഖ്യാപിച്ചു
രാജസ്ഥാനിലെ ഭരത്പൂരിൽ വാഹനാപകടത്തിൽ മരിച്ചവർക്ക് പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി. പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ നിന്ന് മരിച്ച ഓരോരുത്തരുടെയും അടുത്ത ബന്ധുക്കൾക്ക് 2 ലക്ഷം രൂപയും. പരിക്കേറ്റവർക്ക് 50,000 രൂപ വീതവും പ്രധാനമന്ത്രി സഹായധനം പ്രഖ്യാപിച്ചു. .
പ്രധാനമന്ത്രിയുടെ ഓഫീസ് എക്സിൽ പോസ്റ്റ് ചെയ്തു;
“രാജസ്ഥാനിലെ ഭരത്പൂരിൽ നടന്ന റോഡ് അപകടം വളരെ ദുഃഖകരമാണ്. ഇതിൽ, ഗുജറാത്തിൽ നിന്ന് തീർത്ഥാടനത്തിന് പോകുന്നതിനിടെ ജീവൻ നഷ്ടപ്പെട്ട ഭക്തരുടെ കുടുംബാംഗങ്ങളെ അനുശോചനം അറിയിക്കുന്നു. ഇതോടൊപ്പം, പരിക്കേറ്റ എല്ലാവരും വേഗത്തിൽ സുഖം പ്രാപിക്കാനും ആഗ്രഹിക്കുന്നു. "
' പി എം എൻ ആർ എഫിൽ നിന്ന് മരിച്ച ഓരോരുത്തരുടെയും അടുത്ത ബന്ധുക്കൾക്ക് 2 ലക്ഷം രൂപയും. പരിക്കേറ്റവർക്ക് 50,000 രൂപ വീതവും പ്രധാനമന്ത്രി ധനസഹായം അനുവദിച്ചു”
തൊഴില്, ഉദ്യോഗ മന്ത്രാലയം
കോവിഡ്-19 രണ്ടാമത്തെ അഡ്വാൻസ് നേടാൻ EPFO അതിന്റെ അംഗങ്ങൾക്ക് അവസരമൊരുക്കി
ന്യൂഡൽഹി, മെയ് 31, 2021
കോവിഡ്-19 മഹാമാരിയുടെ രണ്ടാം തരംഗത്തിൽ, EPFO തിരികെ നൽകേണ്ടാത്ത  വിഭാഗത്തിൽപ്പെട്ട രണ്ടാമത്തെ കോവിഡ്-19 അഡ്വാൻസ് നേടാൻ വരിക്കാർക്ക് അവസരം നൽകി. മഹാമാരി സമയത്ത് അംഗങ്ങളുടെ സാമ്പത്തിക ആവശ്യങ്ങൾ നിറവേറ്റുന്നതിനായി പ്രത്യേക അഡ്വാൻസ് പിൻവലിക്കലിനുള്ള വ്യവസ്ഥ 2020 മാർച്ചിൽ, പ്രധാൻ മന്ത്രി ഗരിബ് കല്യാൺ യോജനയിലാണ് അവതരിപ്പിച്ചത്. ഇതിനായി 1952 ലെ എംപ്ലോയീസ് പ്രൊവിഡന്റ് ഫണ്ട്സ് സ്കീമിൽ, ഔദ്യോഗിക വിജ്ഞാപനത്തിലൂടെ കേന്ദ്ര തൊഴിൽ മന്ത്രാലയം 68L ഖണ്ഡികയ്ക്ക് കീഴിൽ ഉപ-ഖണ്ഡിക  ഉൾപ്പെടുത്തി ആവശ്യമായ ഭേദഗതി വരുത്തി.
ഈ വ്യവസ്ഥ പ്രകാരം, മൂന്നുമാസത്തെ അടിസ്ഥാന വേതനം, ഡി. എ. എന്നിവയോ അല്ലെങ്കിൽ അംഗത്തിന്റെ ഇപിഎഫ് അക്കൗണ്ടിലെ ക്രെഡിറ്റിലുള്ള തുകയുടെ 75% വരെയോ, ഏതാണോ കുറവ്, അത് പിൻവലിക്കാൻ കഴിയും. ഇതിലും കുറഞ്ഞ തുകയും അംഗത്തിന് പിൻവലിക്കാവുന്നതാണ്.
മഹാമാരി സമയത്ത് കോവിഡ്-19 അഡ്വാൻസ്, ഇപിഎഫ് അംഗങ്ങൾക്ക്, പ്രത്യേകിച്ചും പ്രതിമാസം 15,000 രൂപയിൽ താഴെ വേതനം ലഭിക്കുന്നവർക്ക് ഒരു വലിയ സഹായമാണ്. ഇന്ന് വരെയുള്ള കണക്ക് പ്രകാരം, ഇപിഎഫ്ഒ 76.31 ലക്ഷം കോവിഡ്-19 അഡ്വാൻസ് ക്ലെയിമുകൾ തീർപ്പാക്കുകയും അതുവഴി മൊത്തം 18,698.15 കോടി രൂപ വിതരണം ചെയ്യുകയും ചെയ്തു.
ഈ പ്രതിസന്ധി സമയത്ത് സാമ്പത്തിക സഹായത്തിനായുള്ള അംഗങ്ങളുടെ അടിയന്തിര ആവശ്യം കണക്കിലെടുത്ത്, കോവിഡ്-19 ക്ലെയിമുകൾക്ക് മുൻഗണന നൽകാൻ തീരുമാനിച്ചു. ഈ ക്ലെയിമുകൾ ലഭിച്ച് മൂന്ന് ദിവസത്തിനുള്ളിൽ തീർപ്പാക്കാൻ ഇപിഎഫ്ഒ പ്രതിജ്ഞാബദ്ധമാണ്.
ഇതിനായി, ഒരു സാങ്കേതിക സംവിധാനം ആണ് ഇപിഎഫ്ഒ സജ്ജമാക്കിയിരിക്കുന്നത്. എല്ലാ തരത്തിലും പൂർണമായ കെ.വൈ.സി വിവരങ്ങൾ നൽകിയിട്ടുള്ള അംഗങ്ങൾക്ക് ഇതുവഴി ഓട്ടോ ക്ലെയിം സെറ്റിൽമെന്റ് നേടാനാകും. സാധാരണഗതിയിൽ 20 ദിവസം കൊണ്ട് പൂർത്തിയാകുന്ന പ്രക്രിയ വെറും മൂന്നു ദിവസത്തിനുള്ളിൽ പൂർത്തിയാക്കാൻ ഈ ഓട്ടോ ക്ലെയിം സെറ്റിൽമെന്റ് സാങ്കേതിക സംവിധാനം സഹായിക്കും.
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19 സാമ്പത്തിക പാക്കേജിന്റെ രണ്ടാം ഗഡുവായി സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും 890.32 കോടി രൂപ കേന്ദ്രസർക്കാർ അനുവദിച്ചു
കോവിഡ്-19 പ്രതിരോധത്തിനായി 22 സംസ്ഥാന-കേന്ദ്രഭരണ പ്രദേശങ്ങൾക്ക് എമർജൻസി റെസ്പോൺസ് ആന്റ് ഹെൽത്ത് സിസ്റ്റം പ്രിപെഡ്നെസ്സ് പാക്കേജിന്റെ രണ്ടാം ഗഡുവായി 890.32 കോടി രൂപ കേന്ദ്ര സർക്കാർ അനുവദിച്ചു.
കേരളം, തമിഴ്നാട്, തെലങ്കാന, ആന്ധ്രാപ്രദേശ്, കർണാടക, മധ്യപ്രദേശ്, ഒഡീഷ, രാജസ്ഥാൻ തുടങ്ങിയ സംസ്ഥാനങ്ങൾ ഇതിൽ ഉൾപ്പെടുന്നു. മേൽപ്പറഞ്ഞ സംസ്ഥാന-കേന്ദ്രഭരണ പ്രദേശങ്ങളിലെ കോവിഡ്-19 രോഗബാധിതരുടെ എണ്ണത്തെ അടിസ്ഥാനമാക്കിയാകും സാമ്പത്തിക സഹായം.
കോവിഡ്-19 പ്രതിരോധത്തിനും മാനേജ്മെന്റിനും കേന്ദ്രം നേതൃത്വം വഹിക്കുകയും സാങ്കേതികവും സാമ്പത്തികവുമായ സഹായങ്ങളിലൂടെ സംസ്ഥാനങ്ങളെയും കേന്ദ്രഭരണ പ്രദേശങ്ങളെയും പിന്തുണയ്ക്കുകയും ചെയ്യുന്ന 'ഹോൾ ഓഫ് ഗവൺമെന്റ്' സമീപനത്തിന്റെ ഭാഗമായാണ് പ്രധാനമന്ത്രി, എമർജൻസി റെസ്പോൺസ് ആന്റ് ഹെൽത്ത് സിസ്റ്റം പ്രിപെഡ്നെസ്സ് പാക്കേജ് പ്രഖ്യാപിച്ചത്.
ധനസഹായത്തിന്റെ രണ്ടാം ഗഡു പൊതുജനാരോഗ്യ സംവിധാനങ്ങളും ആരോഗ്യ രംഗത്തെ അടിസ്ഥാന സൗകര്യങ്ങളും ശക്തിപ്പെടുത്താൻ ഉപയോഗിക്കാവുന്നതാണ്. കോവിഡ് പ്രതിരോധത്തിനുള്ള മാനവ വിഭവശേഷിയുടെ പരിശീലനം, ശേഷി വർദ്ധിപ്പിക്കൽ, ആരോഗ്യ പ്രവർത്തകർക്കും സന്നദ്ധപ്രവർത്തകർക്കും പ്രോത്സാഹനം നൽകൽ എന്നീ കാര്യങ്ങൾക്കും വിനിയോഗിക്കാം. ആവശ്യമെങ്കിൽ, കോവിഡ് വാരിയേഴ്സ് പോർട്ടലിൽ രജിസ്റ്റർ ചെയ്തിട്ടുള്ള സന്നദ്ധപ്രവർത്തരെ കോവിഡ്-19 പ്രവർത്തനങ്ങൾക്ക് നിയോഗിക്കാവുന്നതുമാണ്. പാക്കേജിന്റെ ആദ്യ ഗഡുവായ 3000 കോടി രൂപ 2020 ഏപ്രിലിൽ നൽകിയിരുന്നു.
പ്രധാനമന്ത്രിയുടെ ഓഫീസ്
ധനു യാത്ര ആരംഭിക്കവെ പ്രധാനമന്ത്രി എല്ലാവരേയും അഭിവാദ്യം ചെയ്യുന്നു
ധനു യാത്ര ആരംഭിക്കവെ പ്രധാനമന്ത്രി ശ്രീ നരേന്ദ്ര മോദി എല്ലാവർക്കും ആശംസകൾ നേർന്നു. ഊർജ്ജസ്വലമായ ധനു യാത്ര ഒഡീഷയുടെ സംസ്കാരവുമായി ബന്ധപ്പെട്ടിരിക്കുന്നു.
പ്രധാനമന്ത്രി ട്വീറ്റ് ചെയ്തു
"ഊർജ്ജസ്വലമായ ധനു യാത്ര ഒഡീഷയുടെ സംസ്കാരവുമായി ബന്ധപ്പെട്ടിരിക്കുന്നു. ഈ യാത്ര ആരംഭിക്കുമ്പോൾ, എല്ലാവർക്കും എന്റെ ആശംസകൾ. ഈ യാത്ര നമ്മുടെ സമൂഹത്തിൽ ഐക്യത്തിന്റെയും സന്തോഷത്തിന്റെയും ചൈതന്യം വർദ്ധിപ്പിക്കട്ടെ."
--ND--
(
മന്ത്രിസഭ
വൈദ്യുതി വിതരണ രംഗത്തു സഹകരിക്കുന്നതിനായി ഇന്ത്യയും ജപ്പാന് കല്ക്കരി ഊര്ജ കേന്ദ്രവും തമ്മില് ധാരണാപത്രം ഒപ്പുവെക്കുന്നതിനു മന്ത്രിസഭയുടെ അനുമതി
(വൈദ്യുതിയുടെ സ്ഥായിയും സുസ്ഥിരവുമായ ലോ-കാര്ബണ് വിതരണത്തിന്റെ ശേഷിയും പരിസ്ഥിതിയും മെച്ചപ്പെടുത്തുന്നതിനായി ജപ്പാനും ഇന്ത്യയും തമ്മിലുള്ള സഹകരണം സാധ്യമാക്കുന്ന ധാരണാപത്രം ഒപ്പിടുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അനുമതി നല്കി.
പഠനങ്ങളിലൂടെയും പരിശീലന പദ്ധതികളിലൂടെയും വിജ്ഞാനം പങ്കുവെക്കുന്നതിലൂടെയും സ്ഥായിയും സുസ്ഥിരവും കാര്ബണ് കുറഞ്ഞതുമായ ആണവോര്ജം എത്തിക്കുന്നതിനുള്ള തടസ്സങ്ങള് നീക്കുന്നതിനുള്ള ചട്ടക്കൂട് യാഥാര്ഥ്യമാക്കുന്നതാണ് ഈ ധാരണാപത്രം. ഈ പ്രവര്ത്തനങ്ങള് ഇന്ത്യയുടെ ഊര്ജ വികസനത്തിന് അനുയോജ്യവും കേന്ദ്ര ഗവണ്മെന്റിന്റെ ബന്ധപ്പെട്ട നയം നടപ്പാക്കുന്നതിനു സാഹചര്യമൊരുക്കുന്നതും ആയിരിക്കും.
MRD
വിനോദസഞ്ചാര മന്ത്രാലയം
ലോക്സഭാ സ്പീക്കർ ശ്രീ ഓം ബിർള ഒക്ടോബർ 19 ന് ഏകീകൃത വിനോദ സഞ്ചാര പോലീസ് പദ്ധതിയേക്കുറിച്ചുള്ള ദേശീയ സമ്മേളനത്തെ അഭിസംബോധന ചെയ്യും
ന്യൂ ഡൽഹി: ഒക്ടോബർ 18, 2022
ആഭ്യന്തര മന്ത്രാലയവും ബ്യൂറോ ഓഫ് പോലീസ് റിസർച്ച് ആൻഡ് ഡേവ്ലപ്മെന്ററുമായി  ഏകോപിപ്പിച്ച് വിനോദ സഞ്ചാര മന്ത്രാലയം, എല്ലാ സംസ്ഥാനങ്ങളിലെയും/കേന്ദ്രഭരണ പ്രദേശങ്ങളിലെയും പോലീസ് വകുപ്പിലെ ഡയറക്ടർ ജനറൽമാർ/ ഇൻസ്പെക്ടർ ജനറൽമാർ  എന്നിവരുടെ ഏകീകൃത വിനോദ സഞ്ചാര പോലീസ് പദ്ധതിയേക്കുറിച്ചുള്ള ദേശീയ സമ്മേളനം സംഘടിപ്പിക്കുന്നു.
2022 ഒക്ടോബർ 19-ന് ന്യൂ ഡൽഹിയിലെ വിജ്ഞാൻ ഭവനിൽ നടക്കുന്ന സമ്മേളനത്തിൽ ലോക്സഭാ സ്പീക്കർ ശ്രീ ഓം ബിർള മുഖ്യാതിഥിയാകും. സമ്മേളനത്തിൽ കേന്ദ്ര വിനോദ സഞ്ചാര മന്ത്രി ശ്രീ ജി. കിഷൻ റെഡ്ഡി, വിനോദ സഞ്ചാര സഹമന്ത്രി ശ്രീ ശ്രീപദ് യെസ്സോ നായിക്, ആഭ്യന്തര സഹമന്ത്രി ശ്രീ നിത്യാനന്ദ് റായി എന്നിവർ പങ്കെടുക്കും.
കേരളം, രാജസ്ഥാൻ, ഗോവ, മേഘാലയ എന്നീ സംസ്ഥാനങ്ങളിലെ വിനോദ സഞ്ചാര സെക്രട്ടറിമാർ; എല്ലാ സംസ്ഥാനങ്ങളിലെയും / കേന്ദ്രഭരണ പ്രദേശങ്ങളിലെയും ഡിജിമാർ/ ഐജിമാർ; എംഎച്ച്എ, എംഒടി, ബിപിആർ & ഡി എന്നിവയുടെ മുതിർന്ന ഉദ്യോഗസ്ഥർ എന്നിവർ സമ്മേളനത്തിൽ പങ്കെടുക്കും.
വിനോദസഞ്ചാര കേന്ദ്രങ്ങളിലും പരിസരങ്ങളിലും വിദേശ-സ്വദേശി വിനോദസഞ്ചാരികൾക്ക് സുരക്ഷിതമായ ആവാസവ്യവസ്ഥ പ്രദാനം ചെയ്യുന്നതിനായി, പ്രത്യേക കർത്തവ്യങ്ങളും ഉത്തരവാദിത്തങ്ങളും പരിശീലന വശങ്ങളും സഹിതം വിനോദ സഞ്ചാര മേഖലക്ക് അനുയോജ്യമായ പോലീസിംഗ് വികസിപ്പിക്കുന്നതിനായി അഖിലേന്ത്യ തലത്തിൽ ഏകീകൃത വിനോദ സഞ്ചാര പോലീസ് പദ്ധതി നടപ്പിലാക്കുക എന്നതാണ് ദേശിയ സമ്മേളനത്തിന്റെ ലക്ഷ്യം.
വിദേശ, ആഭ്യന്തര വിനോദസഞ്ചാരികളുടെ ആവശ്യങ്ങൾ, അവരുടെ സുരക്ഷ എന്നിവയ്ക്കായി പ്രവർത്തിക്കുന്നതിന് സംസ്ഥാന/കേന്ദ്ര ഭരണ പ്രദേശങ്ങൾ മുഖേന ഒരു സമർപ്പിത പോലീസ് ഉദ്യോഗസ്ഥരുടെ സംഘത്തെ വികസിപ്പിക്കുക എന്നതാണ് സമ്മേളനത്തിന്റെ ആശയം.
RRTN
(Visitor Counter : 99
വാര്ത്താവിതരണ പ്രക്ഷേപണ മന്ത്രാലയം
രാജ്യത്തിനെതിരെ പ്രവർത്തിക്കുന്ന 747 വെബ്സൈറ്റുകളും 94 യൂട്യൂബ് ചാനലുകളും 2021-22ൽ നിരോധിച്ചു: കേന്ദ്രമന്ത്രി ശ്രീ അനുരാഗ് ഠാക്കൂർ
ന്യൂ ഡൽഹി: ജൂലൈ 20, 2022
രാജ്യതാൽപ്പര്യത്തിന് വിരുദ്ധമായി പ്രവർത്തിക്കുന്ന യൂട്യൂബ് ചാനലുകൾക്കെതിരെ 2021-22ൽ മന്ത്രാലയം ശക്തമായ നടപടി സ്വീകരിച്ചിട്ടുണ്ടെന്ന് കേന്ദ്ര വാർത്താവിതരണ പ്രക്ഷേപണ മന്ത്രി ശ്രീ അനുരാഗ് ഠാക്കൂർ പറഞ്ഞു. 94 യൂട്യൂബ് ചാനലുകൾക്കും, 19 സോഷ്യൽ മീഡിയ അക്കൗണ്ടുകൾക്കും, 747 യു ആർ എല്ലു-കൾക്കും എതിരെ മന്ത്രാലയം നടപടിയെടുത്തതായും അവയെ ബ്ലോക്ക് ചെയ്തതായും രാജ്യ സഭയിലെ ചോദ്യത്തിന് മറുപടിയായി ശ്രീ ഠാക്കൂർ പറഞ്ഞു. ഇൻഫർമേഷൻ ടെക്നോളജി നിയമം
2000 സെക്ഷൻ 69 എ പ്രകാരമാണ് ഈ നടപടികൾ സ്വീകരിച്ചിരിക്കുന്നത്.
വ്യാജവാർത്തകൾ പ്രചരിപ്പിച്ചും ഇന്റർനെറ്റിൽ വ്യാജ പ്രചരണം നടത്തിയും രാജ്യത്തിന്റെ പരമാധികാരത്തിന് എതിരെ പ്രവർത്തിക്കുന്ന ഏജൻസികൾക്കെതിരെ ഗവണ്മെന്റ് ശക്തമായ നടപടി സ്വീകരിച്ചിട്ടുണ്ടെന്നും മന്ത്രി പറഞ്ഞു.
കേന്ദ്ര മന്ത്രി രാജ്യസഭയിൽ നൽകിയ മറുപടി കാണുന്നതിനായി ഈ ലിങ്കിൽ ക്ലിക്ക് ചെയ്യുക : https://youtu.be/Z5KsiWYnMx0
RRTN/SKY
(
രാജ്യരക്ഷാ മന്ത്രാലയം
കൊച്ചി കപ്പൽ ശാല  നിർമ്മിക്കുന്ന ASW SWC പദ്ധതിയിലുൾപ്പെട്ട BY 528 ഉം BY 529 എന്നിവയുടെ സ്റ്റീൽ കട്ടിംഗ്
(ന്യൂഡൽഹി, ഓഗസ്റ്റ് 31,2022
കൊച്ചി കപ്പൽ ശാല  നിർമ്മിക്കുന്ന ആന്റി സബ്മറൈൻ വാർഫെയർ ഷാലോ ക്രാഫ്റ്റ്  പദ്ധതിയിലുൾപ്പെട്ട ആറാമത്തെയും ഏഴാമത്തെയും കപ്പലുകളുടെ  സ്റ്റീൽ കട്ടിംഗ് 2022 ഓഗസ്റ്റ് 30-ന് നടന്നു.
യുദ്ധക്കപ്പലിന്റെ നിർമ്മാണത്തിന്റെ തുടക്കമായ സ്റ്റീൽ കട്ടിംഗ് ഒരു പ്രധാന നാഴികക്കല്ലിനെ സൂചിപ്പിക്കുന്നു. യുദ്ധക്കപ്പലിന്റെ നിർമ്മാണത്തിന്റെ തയ്യാറെടുപ്പ് പ്രക്രിയയുടെ അവസാന ഘട്ടമായാണ് ഈ സന്ദർഭം കണക്കാക്കപ്പെടുന്നത്. അതോടെ കപ്പലുകളുടെ നിർമ്മാണ ഘട്ടം ആരംഭിക്കുന്നു. കൊച്ചിയിലെ CSL-ൽ ഈ കപ്പലുകൾ നിർമ്മിക്കുന്നത് 'ആത്മ നിർഭർ ഭാരത്' പദ്ധതിയ്ക്ക് വലിയ ഉത്തേജനമാണ് നൽകുന്നത്. 'മെയ്ക്ക് ഇൻ ഇന്ത്യ' എന്ന നമ്മുടെ ദേശീയ ലക്ഷ്യത്തിന് ഊന്നൽ നൽകുന്ന പദ്ധതിയാണിത്.
ശക്തമായ അന്തർവാഹിനി പ്രതിരോധ പ്ലാറ്റ്ഫോം ആയ ഈ കപ്പലുകൾ ഇന്ത്യൻ നാവികസേനയുടെ അന്തർവാഹിനി പ്രതിരോധ യുദ്ധ ശേഷി വർദ്ധിപ്പിക്കുകയും രാജ്യത്തിന്റെ സമുദ്ര താൽപ്പര്യങ്ങൾ സംരക്ഷിക്കുകയും ചെയ്യും.
ആഭ്യന്തരകാര്യ മന്ത്രാലയം
രാഷ്ട്രീയ പുരസ്കാർ പോർട്ടൽ ആരംഭിച്ചു
ന്യൂ ഡൽഹി: ഓഗസ്റ്റ് 22, 2022
ഇന്ത്യ ഗവൺമെന്റിന്റെ വിവിധ മന്ത്രാലയങ്ങൾ/വകുപ്പുകൾ/ഏജൻസികൾ എന്നിവ നൽകുന്ന പുരസ്കാരങ്ങൾ ഒരു പ്ലാറ്റ്ഫോമിൽ കൊണ്ടുവരുന്നതിനായി ഒരു പൊതുവായ രാഷ്ട്രീയ പുരസ്കാർ പോർട്ടൽ  വികസിപ്പിച്ചിട്ടുണ്ട്. ഇതിലൂടെ ഗവണ്മെന്റ് സുതാര്യതയും പൊതു പങ്കാളിത്തവും  ഉറപ്പുവരുത്തുന്നു. ഈ പോർട്ടലിലൂടെ എല്ലാ പൗരന്മാർക്കും/സംഘടനകൾക്കും, വ്യക്തികളെയും/സംഘടനകളെയും ഇന്ത്യ ഗവൺമെന്റിന്റെ വിവിധ പുരസ്കാരങ്ങൾക്കായി നാമനിർദ്ദേശം ചെയ്യാൻ കഴിയും.
ഇപ്പോൾ നാമനിർദേശം/ശുപാർശ നൽകാൻ സാധിക്കുന്ന അവാർഡുകൾ ഇവയാണ്:
i. പദ്മ പുരസ്കാരങ്ങൾ - അവസാന തീയതി - 15/09/2022
ii. വനശാസ്ത്രത്തിലെ മികവിനുള്ള ദേശിയ പുരസ്കാരം 2022 - അവസാന തീയതി - 30/09/2022
iii. ദേശിയ ഗോപാൽ രത്ന പുരസ്കാരം 2022 - അവസാന തീയതി - 15/09/2022
iv. ദേശിയ ജല പുരസ്കാരങ്ങൾ 2022 - അവസാന തീയതി - 15/09/2022
v. മുതിർന്ന പൗരന്മാർക്കുള്ള ദേശിയ പുരസ്കാരം - വയോ ശ്രേഷ്ട്ടാ സമ്മാൻ 2022 - അവസാന തീയതി - 29/08/2022
vi. വ്യക്തിഗത മികവിനുള്ള ദേശിയ പുരസ്കാരം 2021 - അവസാന തീയതി - 28/08/2022
vii. വ്യക്തിഗത മികവിനുള്ള ദേശിയ പുരസ്കാരം 2022 - അവസാന തീയതി - 28/08/2022
viii. ഭിന്നശേഷിക്കാരുടെ ശാക്തീകരണത്തിന് പ്രവർത്തിക്കുന്ന സ്ഥാപനങ്ങൾക്കുള്ള ദേശിയ പുരസ്കാരങ്ങൾ 2021 - അവസാന തീയതി - 28/08/2022
ix . ഭിന്നശേഷിക്കാരുടെ ശാക്തീകരണത്തിന് പ്രവർത്തിക്കുന്ന സ്ഥാപനങ്ങൾക്കുള്ള ദേശിയ പുരസ്കാരങ്ങൾ 2022 - അവസാന തീയതി - 28/08/2022
x. ദേശിയ CSR പുരസ്കാരങ്ങൾ 2022 - അവസാന തീയതി - 31/08/2022
xi. നാരി ശക്തി പുരസ്കാരം 2023 - അവസാന തീയതി - 31/10/2022
xii. സുഭാഷ് ചന്ദ്ര ബോസ് ആപധ പ്രബന്ധൻ പുരസ്കാരം 2023 - അവസാന തീയതി - 31/08/2022
xiii. മദ്യപാനവും ലഹരിവസ്തുക്കളുടെ ദുരുപയോഗവും തടയുന്നതിനുള്ള മികച്ച സേവനങ്ങൾക്കുള്ള ദേശിയ പുരസ്കാരങ്ങൾ 2022 - അവസാന തീയതി - 29/08/2022
xiv. ജീവൻ രക്ഷ പദക് - അവസാന തീയതി - 30/09/2022
വിശദ വിവരങ്ങൾക്കും നാമനിർദ്ദേശം നൽകുന്നതിനും, രാഷ്ട്രീയ പുരസ്കാർ പോർട്ടൽ  സന്ദർശിക്കുക.
ധനകാര്യ മന്ത്രാലയം
നിയമവും നടപടിക്രമവുമായി ബന്ധപ്പെട്ട ജിഎസ്ടി കൗണ്സിൽ യോഗത്തിലെ ശുപാര്ശകള്
നാല്പതാമത് ജിഎസ്ടി കൗണ്സില് യോഗം കേന്ദ്ര ധനകാര്യ, കോര്പ്പറേറ്റ് കാര്യമന്ത്രി ശ്രീമതി നിര്മല സീതാരാമന്റെ അധ്യക്ഷതയില് വീഡിയോ കോണ്ഫറന്സ് മുഖേന ചേര്ന്നു.
യോഗത്തില് കേന്ദ്ര ധനകാര്യ, കോര്പ്പറേറ്റ് കാര്യ സഹമന്ത്രി ശ്രീ. അനുരാഗ് ഠാക്കൂര്, സംസ്ഥാനങ്ങളിലെയും കേന്ദ്രഭരണ പ്രദേശങ്ങളിലെയും ധനമന്ത്രിമാര്, ധനകാര്യ മന്ത്രാലയത്തിലെയും സംസ്ഥാനങ്ങളിലെയും കേന്ദ്രഭരണ പ്രദേശങ്ങളിലെയും മുതിര്ന്ന ഉദ്യോഗസ്ഥര് എന്നിവര് പങ്കെടുത്തു.
നിയമത്തിലും നടപടിക്രമങ്ങളിലും വരുത്തിയ മാറ്റങ്ങളെക്കുറിച്ച് ജിഎസ്ടി കൗണ്സില് ഇനിപ്പറയുന്ന ശുപാര്ശകള് നല്കി.
വ്യാപാരത്തിനു സൗകര്യമൊരുക്കുന്ന നടപടികള്:
വൈകിയതിനുള്ള പിഴ കുറയ്ക്കല്:
റിട്ടേണ് ഫയലിങ്ങില് കെട്ടിക്കിടക്കുന്നവ തീര്പ്പാക്കുന്ന നടപടിയെന്ന നിലയില്, 2017 ജൂലൈ മുതല് 2020 ജനുവരി വരെയുള്ള നികുതി കാലയളവിലെ തയ്യാറാക്കാത്ത ഫോം ജിഎസ്ടിആര്-3 ബിയുടെ അവസാന ഫീസ് താഴെപ്പറയുന്ന പ്രകാരം കുറയ്ക്കുകയോ എഴുതിത്തള്ളുകയോ ചെയ്യും:
നികുതി ബാധ്യതയില്ലെങ്കില് വൈകുന്നതിനു പിഴ ഇല്ല. നികുതി ബാധ്യതയുണ്ടെങ്കില് വൈകുന്നതിനുള്ള പരമാവധി പിഴ ഒരു റിട്ടേണിന് 500 രൂപ. 01.07.2020 മുതല് 30.09.2020 വരെ നല്കിയിട്ടുള്ള എല്ലാ ജിഎസ്ടിആര് -3 ബി റിട്ടേണുകള്ക്കും വൈകല് പിഴയില് ഈ നിരക്ക് ബാധകമാണ്.
2020 ഫെബ്രുവരി, മാര്ച്ച്, ഏപ്രില് മാസങ്ങളില് റിട്ടേണ് സമര്പ്പിക്കുന്നതിനായി ചെറുകിട നികുതിദായകര്ക്ക് കൂടുതല് ആശ്വാസം: നികുതി കാലയളവ്:
ചെറുകിട നികുതിദായകര്ക്ക് , 2020 ഫെബ്രുവരി, മാര്ച്ച്, ഏപ്രില് മാസങ്ങളില് പ്രാബല്യത്തില് വരുന്ന സപ്ലൈകള്ക്കായി, നിര്ദ്ദിഷ്ട തീയതികള്ക്കപ്പുറത്ത് ഈ മാസങ്ങളില് റിട്ടേണ് വൈകി നല്കുന്നതിനുള്ള പലിശ നിരക്ക് 30.09.2020 വരെ പ്രതിവര്ഷം 18% ല് നിന്ന് 9% ആയി കുറച്ചിരിക്കുന്നു. മറ്റൊരു വിധത്തില് പറഞ്ഞാല്, ഈ മാസങ്ങളില്, ചെറിയ നികുതിദായകരില് നിന്ന് ദുരിതാശ്വാസത്തിനു വിജ്ഞാപനം ചെയ്യപ്പെട്ട തീയതികള് വരെ  ഒരു പലിശയും ഈടാക്കില്ല, അതിനുശേഷം 30.09.2020 വരെ 9% പലിശ ഈടാക്കും
ചെറുകിട നികുതിദായകര്ക്ക് തുടര്ന്നുള്ള നികുതി കാലയളവിലേക്കുള്ള ആശ്വാസം :
കോവിഡ്-19 മഹാവ്യാധിയുടെ പശ്ചാത്തലത്തില്, നികുതി ദായകരില് മൊത്തം വിറ്റുവരവ് 5 കോടി വരെയുള്ളവര്ക്ക് 2020 മെയ്, ജൂണ്, ജൂലൈ മാസങ്ങളില് പ്രാബല്യത്തില് വരുന്ന വിതരണത്തിനുള്ള ഫോം ജിഎസ്ടിആര് -3 ബി 2020 സെപ്റ്റംബറോടെ നല്കുമെങ്കില് വൈകിയതിനുള്ള ഫീസ്, പലിശ എന്നിവ എഴുതിത്തള്ളും. .
റജിസ്ട്രേഷന് റദ്ദാക്കക്കിയതു പിന്വലിക്കുന്നതിതിന് അപേക്ഷിക്കുന്നതിനുള്ള സമയപരിധി ഒറ്റത്തവണ ദീര്ഘിപ്പിക്കല്
റദ്ദാക്കിയ ജിഎസ്ടി റജിസ്ട്രേഷനുകള് യഥാസമയം പുന:സ്ഥാപിക്കാന് കഴിയാത്ത നികുതിദായകര്ക്ക് അവസരം നല്കുന്നതിന്, റജിസ്ട്രേഷന് റദ്ദാക്കുന്നതു റദ്ദാക്കല്
അപേക്ഷ സമര്പ്പിക്കുന്നതിനുള്ള അവസരം 12.06.2020 വരെ റജിസ്ട്രേഷന് റദ്ദാക്കിയ എല്ലാ കേസുകളിലും 30.09.2020ലേക്ക് നീട്ടി. സിജിഎസ്ടി ആക്റ്റ് 2017, ഐജിഎസ്ടി ആക്ട് 2017 എന്നിവ ഭേദഗതി ചെയ്യുന്ന 2020ലെ ധനകാര്യ നിയമത്തിലെ ചില വകുപ്പുകള് 30.06.2020 മുതല് പ്രാബല്യത്തില് വരുന്നതായിരിക്കും.
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 193.53 കോടിയിലധികം വാക്സിന് ഡോസുകള്
ഉപയോഗിക്കാത്ത 18.96 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,93,53,58,865
ബാക്കിയുള്ളത്
18,96,04,825
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 193.53 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 18.96 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(--ND--
രാസവസ്തു, രാസവളം മന്ത്രാലയം
ചരക്ക് - സേവന ഉല്പ്പാദനം ഊര്ജിതമാക്കാനും മെയ്ക്ക് ഇന് ഇന്ത്യയെ പിന്തുണയ്ക്കാനും രാസവസ്തുക്കളുടേയും പെട്രോ കെമിക്കല്സിന്റെയും പൊതു സംഭരണം ആവശ്യം: കേന്ദ്ര മന്ത്രി ശ്രീ.മന്സുഖ് മാണ്ഡവ്യ
(2020-21, 2021-23, 2023- 25 വര്ഷങ്ങളിലേക്ക് രാസവസ്തു- പെട്രോ കെമിക്കല്സിന്റെ പൊതു സംഭരണത്തിൽ യഥാക്രമം 60, 70, 80 ശതമാനം തദ്ദേശ രാസവസ്തുക്കളും, പെട്രോ കെമിക്കൽസും ആയിരിക്കണമെന്ന് രാസവസ്തു- പെട്രോ കെമിക്കല്സ് വകുപ്പ്
വ്യവസായ-ആഭ്യന്തര വ്യാപാര പ്രോത്സാഹനവകുപ്പ് , വരുമാനവും തൊഴിലും വര്ധിപ്പിക്കുന്നതിന്റെ ഭാഗമായി, മെയ്ക്ക് ഇന് ഇന്ത്യയെ പിന്തുണയ്ക്കാനും ചരക്ക്- സേവനങ്ങളുടെ ഉല്പ്പാദനം വര്ദ്ധിപ്പിക്കാനുമായി 29-5-2019 ല് പൊതു സംഭരണം സംബന്ധിച്ച 2017 ലെ ഉത്തരവ് പരിഷ്കരിച്ചിരുന്നു.
praaവിവിധ തരത്തിലുള്ള 55 രാസവസ്തുക്കള്, പെട്രോ കെമിക്കലുകള്, കീടനാശിനികള് തുടങ്ങിയവയെ രാസവസ്തു-പെട്രോ കെമിക്കല്സ് വിഭാഗം കണ്ടെത്തിയിരുന്നു .ഈ രാസവസ്തുക്കളുടെ ശരാശരി 60, 70, 80 ശതമാനം പ്രാദേശിക സംഭരണം യഥാക്രമം 2020-21, 2021-23, 2023-25 വര്ഷങ്ങളില് ഉയര്ത്തണമെന്നും നിര്ദ്ദേശിച്ചു. വകുപ്പ് കണ്ടെത്തിയ 55 രാസവസ്തുക്കള്, പെട്രോകെമിക്കല്സ് എന്നിവയില് 27 ഉല്പ്പന്നങ്ങളുടെ സംഭരണത്തിനായി, 5 ലക്ഷം രൂപയ്ക്കും 50 ലക്ഷം രൂപയ്ക്കുമിടയില്, ലേലം വിളിക്കാന് പ്രാദേശിക വിതരണക്കാര്ക്ക് അര്ഹതയുണ്ട്. ശേഷിക്കുന്ന 28 എണ്ണത്തിന് മതിയായ പ്രാദേശിക ശേഷിയും പ്രാദേശിക മത്സരവും ഉള്ളതിനാല് ബിഡ് തുക കണക്കിലെടുക്കാതെ സംഭരണ സ്ഥാപനങ്ങള് പ്രാദേശിക വിതരണക്കാരനില് നിന്ന് മാത്രമേ സംഭരണം നടത്തൂ.
ഈ നടപടി പ്രധാനമന്ത്രി അവതരിപ്പിച്ച ആത്മനിര്ഭര് ഭാരത് പദ്ധതിയെ ശക്തിപ്പെടുത്തുകയും മെയ്ക്ക് ഇന് ഇന്ത്യക്കു കീഴില് ആഭ്യന്തര ഉല്പ്പാദനം ശക്തിപ്പെടുത്തുകയും ചെയ്യും.
ചരക്കു- സേവന- പ്രവര്ത്തനങ്ങളുടെ ഉല്പ്പാദനം വര്ദ്ധിപ്പിക്കുന്നതിന് രാസവസ്തുക്കളുടെയും പെട്രോകെമിക്കല്സിന്റെയും നിര്ബന്ധിത പൊതു സംഭരണം മേക്ക് ഇന് ഇന്ത്യക്കു പ്രോത്സാഹനമാകുമെന്ന് ഈ സുപ്രധാന തീരുമാനത്തെ പ്രകീര്ത്തിച്ച് കേന്ദ്ര രാസവസ്തു, രാസവള സഹമന്ത്രി ശ്രീ. മന്സുഖ് മാണ്ഡവ്യ പറഞ്ഞു.
വിദ്യാഭ്യാസ മന്ത്രാലയം
നാഷണല് ടെസ്റ്റിംഗ് ഏജന്സി  ജെ.ഇ.ഇ 2020ന് ഓണ്ലൈന് അപേക്ഷ സമര്പ്പിക്കാന് ഒരു അവസാന അവസരം കൂടി നല്കി
അപേക്ഷാഫോമുകള് 2020 മേയ് 19മുതല് 2020 മേയ് 24 വരെ ലഭിക്കും
ന്യൂഡല്ഹി; 2020 മേയ് 19
നേരത്തെ വിദേശത്തെ കോളജുകളില് ചേരാന് തീരുമാനിക്കുകയും പിന്നീട് കോവിഡ്-19 മായി ബന്ധപ്പെട്ട് ഉടലെടുത്ത സാഹചര്യത്തെത്തുടര്ന്ന് രാജ്യത്ത് പഠനം തുടരാന് തീരുമാനിച്ചതിന്റെ അടിസ്ഥാനത്തില് 2020 ലെ ജെ.ഇ.ഇ  പരീക്ഷയില് പങ്കെടുക്കുന്നതിന് താല്പര്യവും പ്രകടിപ്പിച്ചുകൊണ്ട് നിരവധി ഇന്ത്യന് വിദ്യാര്ത്ഥികളില് നിന്ന് ലഭിച്ച അപേക്ഷകളുടെ അടിസ്ഥാനത്തില് കേന്ദ്ര മാനവവിഭവശേഷി മന്ത്രി ശ്രീ രമേഷ് പൊഖ്റിയാൽ നിഷാങ്ക് എന്.ടി.എയോട് 2020 ജെ.ഇ.ഇ  പരീക്ഷയ്ക്ക് അപേക്ഷ സമര്പ്പിക്കാന് ഒരു അവസാന അവസരം കൂടി നല്കാന് നിര്ദ്ദേശിച്ചു. എന്തെങ്കിലും കാരണങ്ങള് കൊണ്ട് 2020 ജെ.ഇ.ഇ  പരീക്ഷയുടെ അപേക്ഷാഫാറങ്ങളുടെ നടപടികള് പൂര്ത്തിയാക്കാന് കഴിയാത്തതോ ഓണ്ലൈനായി സമര്പ്പിക്കാന് കഴിയാത്തതോ ആയ മറ്റു വിദ്യാര്ത്ഥികള്ക്കും ഇത് ബാധകമാണ്.
കോവിഡ്-19 സാഹചര്യം മൂലം അത്തരം വിദ്യാര്ത്ഥികള് അഭിമുഖീകരിക്കുന്ന ബുദ്ധിമുട്ടുകള് കണക്കിലെടുത്തുകൊണ്ട് നാഷണല് ടെസ്റ്റിംഗ് ഏജന്സി  അവര്ക്ക് 2020 ജെ.ഇ.ഇ  പരീക്ഷയ്ക്കായി പുതുതായി അപേക്ഷകള് സമര്പ്പിക്കുന്നതിനോ അല്ലെങ്കില് ഓണ്ലൈന് അപേക്ഷാ നടപടികള് പൂര്ത്തിയാക്കുന്നതിനോ ഒരു അവസരം  കൂടി നല്കുന്നു.
സമര്പ്പിക്കല്/ഓണ്ലൈന് അപേക്ഷാഫോം പൂര്ത്തിയാക്കുന്നതിനുള്ള സൗകര്യങ്ങള് 2020 മേയ് 19 മുതല് 2020 മേയ് 24 വരെ മാത്രം jeemain.nta.nic.in വെബ്സൈറ്റില് ലഭിക്കും.
സമര്പ്പിക്കല്/ഓണ്ലൈന് അപേക്ഷാഫാറം പൂര്ത്തിയാക്കുന്നത് വൈകിട്ട് 5 മണിവരെയും ഫീസ് അടയ്ക്കുന്നത് രാത്രി 11.50 വരെയും മാത്രം അനുവദിക്കും.
ആവശ്യമുള്ള ഫീസ് ക്രെഡിറ്റ്/ഡെബിറ്റ് കാര്ഡുകള്/ നെറ്റ് ബാങ്കിംഗ്/യു.പി.ഐ, പേടിഎം എന്നിവയിലൂടെ അടയ്ക്കാം.
കൂടുതല് വിശദാംശങ്ങള്ക്കായി അപേക്ഷാര്ത്ഥികള്ക്ക് jeemain.nta.nic.in -വെബ്സൈറ്റില് അപ്ലോഡ് ചെയ്തിട്ടുള്ള ഇന്ഫര്മേഷന് ബുള്ളറ്റിന് നോക്കാവുന്നതാണ്.
അപേക്ഷാര്ത്ഥികള്ക്ക് കൂടുതല് വ്യക്തതയ്ക്കായി 8287471852, 8178359845, 9650173668, 9599676953, 8882356803 എന്നീ നമ്പരുകളിലോ അല്ലെങ്കില്-jeemain@nta.ac.in ഇ-മെയിലിലോ ബന്ധപ്പെടാവുന്നതാണ്.
(Visitor Counter : 149
പരിസ്ഥിതി, വനം മന്ത്രാലയം
പാരിസ് ഉടമ്പടി നടപ്പാക്കുന്നതിനായി കേന്ദ്ര ഗവൺമെന്റ് ഉന്നത തല സമിതി രൂപീകരിച്ചു.
കാലാവസ്ഥാ വ്യതിയാനവുമായി ബന്ധപ്പെട്ട ഇന്ത്യയുടെ പ്രഖ്യാപനങ്ങൾ നടപ്പാക്കുന്നതിന്റെ ഭാഗമായി, പാരിസ് ഉടമ്പടി നിർവഹണവുമായി ബന്ധപ്പെട്ട് കേന്ദ്ര വനം, പരിസ്ഥിതി, കാലാവസ്ഥാ വ്യതിയാന മന്ത്രാലയം ഉന്നതതല സമിതി രൂപീകരിച്ചു. കേന്ദ്ര പരിസ്ഥിതി-വനം കാലാവസ്ഥ വ്യതിയാന വകുപ്പ് സെക്രട്ടറിയുടെ അധ്യക്ഷതയിലാണ് സമിതി രൂപീകരിച്ചിരിക്കുന്നത്. കാർബൺ ബഹിർഗമന തോത് കുറയ്ക്കുന്നതിനും പാരീസ് ഉടമ്പടി പ്രകാരമുള്ള തീരുമാനങ്ങൾ നടപ്പാക്കുന്നതിനും ആവശ്യമായ മേൽനോട്ടം നൽകുകയാണ് സമിതിയുടെ ലക്ഷ്യം.
14 മന്ത്രാലയങ്ങളിലെ മുതിർന്ന ഉദ്യോഗസ്ഥർ അംഗങ്ങളായിട്ടുള്ള സമിതി, കാലാവസ്ഥ വ്യതിയാനവുമായി ബന്ധപ്പെട്ട വിഷയങ്ങൾ നി രീക്ഷിക്കുകയും അവലോകനം ചെയ്യുകയും പാരീസ് ഉടമ്പടി നടപ്പാക്കാൻ ആവശ്യമായ നിർദ്ദേശങ്ങൾ സമർപ്പിക്കുകയും ചെയ്യും.കൂടാതെ പാരിസ് ഉടമ്പടിയുടെ അനുച്ഛേദം 6 പ്രകാരം, പദ്ധതികൾക്കും പ്രവർത്തികൾക്കും വേണ്ട മാർഗനിർദേശങ്ങൾ നൽകുക, കാർബൺ വിപണിയുമായി ബന്ധപ്പെട്ട ദേശീയ അതോറിറ്റി ആയി പ്രവർത്തിക്കുക, കാർബൺ ബഹിർഗമന ത്തിന് പിഴ ഈടാക്കുന്നതിന് മാർഗനിർദേശം നൽകുക തുടങ്ങിയവയും ഉന്നത തല സമിതിയുടെ ഉത്തരവാദിത്തങ്ങൾ ആണ്.
2021 മുതൽ പാരീസ് ഉടമ്പടി നടപ്പാക്കാനാണ് തീരുമാനിച്ചിരിക്കുന്നത്. കേന്ദ്രതലത്തിൽ ആരംഭിച്ച സമിതി, രാജ്യത്തെ കാലാവസ്ഥാ വ്യതിയാനവുമായി ബന്ധപ്പെട്ട സംവിധാനങ്ങളെ ശക്തിപ്പെടുത്താൻ സഹായിക്കും. പാരിസ് ഉടമ്പടി ലക്ഷ്യ പൂർത്തീകരണത്തിനായി സ്ഥിരമായി പ്രയത്നിക്കുന്ന ചുരുക്കം ചില രാജ്യങ്ങളിലൊന്നാണ് ഇന്ത്യ.
(
പ്രധാനമന്ത്രിയുടെ ഓഫീസ്
ഇസ്രയേലിലെ പുതിയ പ്രധാനമന്ത്രി നഫ്ത്താലി ബെന്നറ്റിനെ പ്രധാനമന്ത്രി അഭിനന്ദിച്ചു
ഇന്ത്യ-ഇസ്രായേൽ തന്ത്രപരമായ പങ്കാളിത്തത്തിന് പ്രധാനമന്ത്രി ബെഞ്ചമിൻ നെതന്യാഹുവിനോട് പ്രധാനമന്ത്രി നന്ദി അറിയിച്ചു
ഒരു ട്വീറ്റിൽ പ്രധാനമന്ത്രി പറഞ്ഞു : " ഇസ്രയേൽ പ്രധാനമന്ത്രിയായത്തിൽ നഫ്ത്താലി ബെന്നറ്റിനെ അഭിനന്ദനങ്ങൾ അറിയിക്കുന്നു. നയതന്ത്ര ബന്ധം മെച്ചപ്പെടുത്തിയതിന്റെ 30 വർഷം അടുത്ത വർഷം ആഘോഷിക്കുമ്പോൾ, തങ്ങളെ കണ്ടുമുട്ടാനും നമ്മുടെ രണ്ട് രാജ്യങ്ങൾക്കും ഇടയിലുള്ള തന്ത്രപരമായ പങ്കാളിത്തം വർദ്ധിപ്പിക്കാനും ഞാൻ ആഗ്രഹിക്കുന്നു.
ഇന്ത്യ-ഇസ്രായേൽ തന്ത്രപരമായ പങ്കാളിത്തത്തിനുള്ള നേതൃത്വത്തിനും വ്യക്തിപരമായ ശ്രദ്ധയ്ക്കും പ്രധാനമന്ത്രി ശ്രീ. ബെഞ്ചമിൻ നെതന്യാഹുവിനോട് ശ്രീ. മോദി നന്ദി അറിയിച്ചു.
പ്രധാനമന്ത്രി പറഞ്ഞു, “ഇസ്രയേലിന്റെ പ്രധാനമന്ത്രി എന്ന നിലയിൽ താങ്കൾ വിജയകരമായി കാലാവധി പൂർത്തിയാക്കിയപ്പോൾ, താങ്കളുടെ നേതൃത്വത്തിനും ഇന്ത്യ-ഇസ്രായേൽ തന്ത്രപരമായ പങ്കാളിത്തത്തിന് നൽകിയ വ്യക്തിപരമായ ശ്രദ്ധയ്ക്കും നെതന്യാഹുവിനെ എന്റെ അഗാധമായ നന്ദി അറിയിക്കുന്നു.”